《石梧舅氏别墅初成诗以志之》
清代·张恩泳

平泉今再见，市隐避尘哗。小艇招明月，危楼枕落霞。

园蔬欹露摘，溪水夹堤斜。寒意来朝减，山桃已作花。

落霞明夕照，倒影定王台。清磬隔花远，霜钟渡水来。

涧松寒滴翠，石笋润生苔。生计谁相问，疏狂毕卓杯。

作者简介：张恩泳，字仙蘧，善化人，同县陈戊室。有《定香阁诗稿》。